|  |
| --- |
| Številka: 007-109/2025 |
| Ljubljana, 4. 7. 2025 |
| EVA: 2025-2030-0042 |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| ZADEVA: Predlog Odloka o podaljšanju trajanja začasnega ukrepa za premostitev zaostrenih varnostnih razmer zaradi kadrovskih ali prostorskih težav v zavodih za prestajanje kazni zapora – predlog za obravnavo  |
| 1. Predlog sklepov vlade: |
| Na podlagi tretjega in šestega odstavka 21. člena Zakona o Vladi Republike Slovenije (Uradni list RS, št. [24/05](https://www.uradni-list.si/glasilo-uradni-list-rs/vsebina/2005-01-0823) – uradno prečiščeno besedilo, [109/08](https://www.uradni-list.si/glasilo-uradni-list-rs/vsebina/2008-01-4694), [38/10](https://www.uradni-list.si/glasilo-uradni-list-rs/vsebina/2010-01-1847) – ZUKN, [8/12](https://www.uradni-list.si/glasilo-uradni-list-rs/vsebina/2012-01-0268), [21/13](https://www.uradni-list.si/glasilo-uradni-list-rs/vsebina/2013-01-0787), [47/13](https://www.uradni-list.si/glasilo-uradni-list-rs/vsebina/2013-01-1783) – ZDU-1G, [65/14](https://www.uradni-list.si/glasilo-uradni-list-rs/vsebina/2014-01-2739), [55/17](https://www.uradni-list.si/glasilo-uradni-list-rs/vsebina/2017-01-2521) in [163/22](https://www.uradni-list.si/glasilo-uradni-list-rs/vsebina/2022-01-4191)) je Vlada Republike Slovenije na \_\_ seji dne \_\_\_\_\_\_\_\_ pod točko \_\_\_\_ sprejela naslednji SKLEP:Vlada Republike Slovenije je izdala Odlok o podaljšanju trajanja začasnega ukrepa za premostitev zaostrenih varnostnih razmer zaradi kadrovskih ali prostorskih težav v zavodih za prestajanje kazni zapora in ga objavi v Uradnem listu Republike Slovenije.Barbara Kolenko Helblgeneralna sekretarkaSklep prejmejo:* Ministrstvo za pravosodje
* Ministrstvo za finance
* Uprava Republike Slovenije za izvrševanje kazenskih sankcij
* Služba Vlade Republike Slovenije za zakonodajo
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
|  |
| **3.a Osebe, odgovorne za strokovno pripravo in usklajenost gradiva:** |
| - mag. Nina Koželj, Ministrstvo za pravosodje, generalna direktorica Direktorata za kaznovalno pravo in človekove pravice- Denis Perše, generalni direktor Uprave RS za izvrševanje kazenskih sankcij |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Na podlagi tretjega odstavka 10.b člena Zakona o izvrševanju kazenskih sankcij (Uradni list RS, št. [110/06](https://www.uradni-list.si/glasilo-uradni-list-rs/vsebina/2006-01-4665) – uradno prečiščeno besedilo, [76/08](https://www.uradni-list.si/glasilo-uradni-list-rs/vsebina/2008-01-3346), [40/09](https://www.uradni-list.si/glasilo-uradni-list-rs/vsebina/2009-01-1916), [9/11](https://www.uradni-list.si/glasilo-uradni-list-rs/vsebina/2011-01-0318) – ZP-1G, [96/12](https://www.uradni-list.si/glasilo-uradni-list-rs/vsebina/2012-01-3693)–ZPIZ-2, [109/12](https://www.uradni-list.si/glasilo-uradni-list-rs/vsebina/2012-01-4318), [54/15](https://www.uradni-list.si/glasilo-uradni-list-rs/vsebina/2015-01-2228), [11/18](https://www.uradni-list.si/glasilo-uradni-list-rs/vsebina/2018-01-0459), [200/20](https://www.uradni-list.si/glasilo-uradni-list-rs/vsebina/2020-01-3628) – ZOOMTVI, [141/22](https://www.uradni-list.si/glasilo-uradni-list-rs/vsebina/2022-01-3468) in [83/24](https://www.uradni-list.si/glasilo-uradni-list-rs/vsebina/2024-01-2440), v nadaljnjem besedilu: ZIKS-1) Vlada Republike Slovenije z odlokom, ki se objavi v Uradnem listu Republike Slovenije, ugotovi zaostrene varnostne razmere zaradi kadrovskih ali prostorskih težav v zavodih ter določi vrsto in način izvršitve enega ali več začasnih ukrepov in trajanje njihove veljavnosti tako, da so ti glede na kadrovske oziroma prostorske težave v zavodih nujni, primerni in sorazmerni za varovanje življenja in zdravja varovanih oseb in varstvo njihovih človekovih pravic in temeljnih svoboščin ter za zagotavljanje nemotenega dela v zavodih. Nadalje pa četrti odstavek zgoraj navedenega člena določa, da če zaostrene varnostne razmere zaradi kadrovskih ali prostorskih težav v zavodih trajajo dlje kot tri mesece, Vlada Republike Slovenije z odlokom, ki se objavi v Uradnem listu Republike Slovenije, trajanje začasnih ukrepov na obrazložen predlog ministra, pristojnega za pravosodje, podaljša, vendar vsakič najdlje za tri mesece.Na dan 18. 6. 2025 je bilo v zavodih za prestajanje kazni zapora zaposlenih 496 pravosodnih policistov, ki so varovali 1.647 varovanih oseb, kar pomeni, da je delež varovanih oseb na posameznega pravosodnega policista dosegel 3,32 varovane osebe. To pomeni, da je na dan 18. 6. 2025 delež varovanih oseb na posameznega pravosodnega policista presegel zakonsko določeno mejo 2,5 varovane osebe za odreditev začasnih ukrepov, in sicer za 0,82 varovane osebe na pravosodnega policista. Zavodi za prestajanje kazni zapora in njihovi oddelki so na dan 18. 6. 2025 v povprečju zasedeni 125%, med njimi Zavod za prestajanje kazni zapora Ljubljana 167,41%, Zavod za prestajanje kazni zapora Dob pri Mirni 130,13%, Zavod za prestajanje kazni zapora Maribor 135,71%, Zavod za prestajanje kazni zapora Koper 118,87%, Zavod za prestajanje mladoletniškega zapora in kazni zapora Celje 140,21% in Zavod za prestajanje kazni zapora Ig 91,84%. To pomeni, da je na dan 18. 6. 2025 zasedenost zavodov za prestajanje kazni zapora presegla zakonsko določeno mejo 20 % nad uradno ugotovljeno zmogljivostjo vseh zavodov skupaj za odreditev začasnih ukrepov, in sicer za 5 %.Ministrica, pristojna za pravosodje, na pobudo generalnega direktorja Uprave Republike Slovenije za izvrševanje kazenskih sankcij št. 720-1893/2024/9 z dne 18. 6. 2025, Vladi Republike Slovenije predlaga sprejetje odloka za podaljšanje veljavnosti začasnega ukrepa opravljanja del in nalog pravosodnega policista s strani delavca uprave, ki je bil v preteklosti zaposlen na delovnem mestu pravosodni policist (10.c člen ZIKS-1), v trajanju nadaljnjih treh mesecev.  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:/ |
| * I. Ocena finančnih posledic, ki niso načrtovane v sprejetem proračunu
 |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 + 2 +3  |
|  |  |  |  |  |
|  |  |  |  |  |
|  |  |  |  |  |
| **SKUPAJ** |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
| SKUPAJ |  |  |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.) **/** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Sodelovanje javnosti upoštevaje 9. člen Poslovnika Vlade RS ni potrebno. |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  Andreja KATIČ ministrica |

**PREDLOG**

Na podlagi četrtega odstavka 10.b člena Zakona o izvrševanju kazenskih sankcij (Uradni list RS, št. 110/06 – uradno prečiščeno besedilo, 76/08, 40/09, 9/11 – ZP-1G, 96/12 – ZPIZ-2, 109/12, 54/15, 11/18, 200/20 – ZOOMTVI, 141/22 in 83/24) Vlada Republike Slovenije izdaja

**ODLOK**

**o podaljšanju trajanja začasnega ukrepa za premostitev zaostrenih varnostnih razmer zaradi kadrovskih ali prostorskih težav v zavodih za prestajanje kazni zapora**

**1. člen**

Začasni ukrep opravljanja del in nalog pravosodnega policista s strani delavca uprave, ki je bil v preteklosti zaposlen na delovnem mestu pravosodni policist, določen z Odlokom o ugotovitvi zaostrenih varnostnih razmer zaradi kadrovskih ali prostorskih težav v zavodih za prestajanje kazni zapora ter določitvi začasnih ukrepov (Uradni list RS, št. 87/24) in podaljšan z Odlokom o podaljšanju trajanja začasnega ukrepa za premostitev zaostrenih varnostnih razmer zaradi kadrovskih ali prostorskih težav v zavodih za prestajanje kazni zapora (Uradni list RS, št. 2/25) in Odlokom o podaljšanju trajanja začasnega ukrepa za premostitev zaostrenih varnostnih razmer zaradi kadrovskih ali prostorskih težav v zavodih za prestajanje kazni zapora (Uradni list RS, št. 25/25), se podaljša do 12. oktobra 2025.

**KONČNA DOLOČBA**

**2. člen**

Ta odlok začne veljati naslednji dan po objavi v Uradnem listu Republike Slovenije.

Št. ……….

Ljubljana, dne ………

EVA 2025-2030-0042

Vlada Republike Slovenije

dr. Robert Golob

predsednik

**OBRAZLOŽITEV**

Generalni direktor Uprave Republike Slovenije za izvrševanje kazenskih sankcij (v nadaljevanju: URSIKS) je z dopisom št. 720-1893/2024/9 z dne 18. 6. 2025 ministrico, pristojno za pravosodje, obvestil, da so v zavodih za prestajanje kazni zapora še vedno zaostrene varnostne razmere zaradi kadrovskih in prostorskih težav v skladu z deseto alinejo 10. člena Zakona o izvrševanju kazenskih sankcij (Uradni list RS, št. [110/06](https://www.uradni-list.si/glasilo-uradni-list-rs/vsebina/2006-01-4665) – uradno prečiščeno besedilo, 76/08, 40/09, [9/11](https://www.uradni-list.si/glasilo-uradni-list-rs/vsebina/2011-01-0318) – ZP-1G, 96/12 – ZPIZ-2, 109/12, 54/15, 11/18, [200/20](https://www.uradni-list.si/glasilo-uradni-list-rs/vsebina/2020-01-3628) – ZOOMTVI, 141/22 in 83/24, v nadaljnjem besedilu: ZIKS-1).

Po določbi desete alineje 10. člena ZIKS-1 se šteje, da so zaostrene varnostne razmere zaradi kadrovskih ali prostorskih težav v zavodih podane, če bodisi delež varovanih oseb na posameznega pravosodnega policista doseže 2,5 varovane osebe, bodisi da je zasedenost zavodov presežena za 20 odstotkov nad uradno ugotovljeno zmogljivostjo vseh zavodov skupaj.

Na dan 18. 6. 2025 je bilo v zavodih za prestajanje kazni zapora zaposlenih 496 pravosodnih policistov, ki so varovali 1.647 varovanih oseb, kar pomeni, da je delež varovanih oseb na posameznega pravosodnega policista dosegel 3,32 varovane osebe. To pomeni, da je na dan 18. 6. 2025 delež varovanih oseb na posameznega pravosodnega policista presegel zakonsko določeno mejo 2,5 varovane osebe za odreditev začasnih ukrepov, in sicer za 0,82 deleža varovane osebe na enega pravosodnega policista.

Zavodi za prestajanje kazni zapora in njihovi oddelki so na dan 18. 6. 2025 v povprečju zasedeni 125%, med njimi Zavod za prestajanje kazni zapora Ljubljana 167,41%, Zavod za prestajanje kazni zapora Dob pri Mirni 130,13%, Zavod za prestajanje kazni zapora Maribor 135,71%, Zavod za prestajanje kazni zapora Koper 118,87%, Zavod za prestajanje mladoletniškega zapora in kazni zapora Celje 140,21% in Zavod za prestajanje kazni zapora Ig 91,84%. To pomeni, da je na dan 18. 6. 2025 zasedenost zavodov za prestajanje kazni zapora presegla zakonsko določeno mejo 20 % nad uradno ugotovljeno zmogljivostjo vseh zavodov skupaj za odreditev začasnih ukrepov, in sicer za 5 %.

Glede na navedeno so zaostrene varnostne razmere zaradi kadrovskih ali prostorskih težav v zavodih za prestajanje kazni zapora še vedno podane. Ker sta v danih razmerah izpolnjeni obe zakonsko določeni merili in sta obe zakonsko določeni merili tudi preseženi, je generalni direktor ob mesečnem preverjanju učinkov začasnih ukrepov in drugih okoliščin v zavodih ugotovil, da daje ustrezne pozitivne učinke začasni ukrep opravljanja del in nalog pravosodnega policista s strani delavca uprave, ki je bil v preteklosti zaposlen na delovnem mestu pravosodni policist (10.c člen ZIKS-1), zato se v skladu s četrtim odstavkom 10.b člena ZIKS-1 predlaga, da se z zadevnim odlokom za naslednje tri mesece, tj. do 12. oktobra 2025, podaljša veljavnost tega začasnega ukrepa.

Z Odlokom o ugotovitvi zaostrenih varnostnih razmer zaradi kadrovskih ali prostorskih težav v zavodih za prestajanje kazni zapora ter določitvi začasnih ukrepov (Uradni list RS, št. 87/24), Odlokom o podaljšanju trajanja začasnega ukrepa za premostitev zaostrenih varnostnih razmer zaradi kadrovskih ali prostorskih težav v zavodih za prestajanje kazni zapora (Uradni list RS, št. 2/25) in z Odlokom o podaljšanju trajanja začasnega ukrepa za premostitev zaostrenih varnostnih razmer zaradi kadrovskih ali prostorskih težav v zavodih za prestajanje kazni zapora (Uradni list RS, št. 25/25) je URSIKS z začasnim ukrepom, ki je omogočal opravljanje del in nalog pravosodnega policista s strani delavca uprave, ki je bil v preteklosti zaposlen na delovnem mestu pravosodni policist, uspel omiliti kadrovsko stisko in zagotoviti opravljanje del in nalog pravosodnih policistov v večjem obsegu kot bi jih sicer. Zaradi pomoči navedenih zaposlenih je URSIKS tudi lažje zagotovil pravice iz delovnega razmerja pravosodnim policistom, kot so pravica do počitka, odmora in koriščenje letnega dopusta. Na podlagi sprejetega ukrepa je URSIKS sklenila 11 dogovorov o opravljanju del in nalog z zaposlenimi, ki so v preteklosti bili zaposleni na delovnem mestu pravosodni policist, in s tem dosegla vsaj začasno zmanjšanje kadrovskih težav v zavodih za prestajanje kazni zapora ter premostitev največjih problemov pri njihovem upravljanju. V trenutnih razmerah je vsaka pomoč zaposlenih, ki so nekoč že opravljali delo pravosodnega policista, izjemnega pomena, še zlasti ob dejstvu, da kadra, ki bi bil pripravljen opravljati navedeno delo, ni na trgu delovne sile.

Za predlaganje podaljšanja začasnega ukrepa prekinitve prestajanja kazni zapora (10.č člen ZIKS-1) in za uvedbo odloga nastopa kazni zapora ali nadomestnega zapora (10.d člen ZIKS-1) se generalni direktor in ministrica za pravosodje nista odločila, saj se je začasni ukrep opravljanje del in nalog pravosodnega policista s strani delavca uprave, ki je bil v preteklosti zaposlen na delovnem mestu pravosodni policist (10.c člen ZIKS-1) izkazal za najbolj učinkovitega in bo po njuni oceni že s predlaganim začasnim ukrepom mogoče doseči začasno izboljšanje kadrovskih težav v zavodih za prestajanje kazni zapora ter premostitev največjih problemov pri njihovem upravljanju do trajne ureditve razmer s predvidenimi sistemskimi ukrepi.

URSIKS si bo v času trajanja začasnega ukrepa prizadevala pridobiti dodatne kadre, predvsem pravosodne policiste z naslednjimi ukrepi:

* + z izkoriščanjem možnosti, ki jo daje 22. člen Zakona o skupnih temeljih sistema plač v javnem sektorju (ZSTSPJS), ki omogoča, da se lahko javnega uslužbenca ob zaposlitvi znotraj javnega sektorja uvrsti v plačni razred, ki je za največ deset plačnih razredov višji od izhodiščnega plačnega razreda delovnega mesta;
	+ z močno promocijo razpisanih delovnih mest v prvi polovici septembra: večje število objavljenih delovnih mest in hkratna promocija te objave, skupaj s prednostmi, ki jih imajo delovna mesta (plača z dodatki, dodatno pokojninsko zavarovanje …);
	+ z intenzivnejšo promocijo poklica pravosodni policist in iskanjem novih kadrov.

Glede na zahtevnost zdajšnjih razmer v zavodih za prestajanje kazni zapora se Vladi RS predlaga določitev najdaljše dobe trajanja začasnega ukrepa, namreč nadaljnje tri mesece od poteka trajanja tega začasnega ukrepa. Ker je trajanje izbranega začasnega ukrepa v Odloku o podaljšanju trajanja začasnega ukrepa za premostitev zaostrenih varnostnih razmer zaradi kadrovskih ali prostorskih težav v zavodih za prestajanje kazni zapora (Uradni list RS, št. 25/25) določeno do 12. julija 2025, se s tem odlokom določa, da se ta začasni ukrep podaljša za nadaljnje tri mesece, tj. do 12. oktobra 2025.